36-oji Komisijos finansinė ataskaita Europos Parlamentui ir Tarybai apie Europos žemės ūkio orientavimo ir garantijų fondo Garantijų skyrių – 2006 finansiniai metai – {SEK(2007) 1246} /* KOM/2007/0562 galutinis */





[pic] | EUROPOS BENDRIJŲ KOMISIJA | Briuselis, 3.10.2007 KOM(2007) 562 galutinis 36-oji KOMISIJOS FINANSINĖ ATASKAITA EUROPOS PARLAMENTUI IR TARYBAI apie EUROPOS ŽEMĖS ŪKIO ORIENTAVIMO IR GARANTIJŲ FONDOGarantijų skyrių– 2006 FINANSINIAI METAI –{SEK(2007) 1246} TURINYS 1. BIUDžETO PROCEDūRA 3 1.1. 2006 m. preliminarus biudžeto projektas 3 1.2. 2006 m. biudžeto projektas 3 1.3. 2006 m. taisomasis raštas 3 1.4. 2006 m. biudžeto priėmimas 3 1.5. Taisomasis biudžetas BR 6/2006 3 2. PINIGų POZICIJA IR ASIGNAVIMų VALDYMAS 4 A. Asignavimų valdymas 4 2.1. Turimi 2006 finansinių metų asignavimai 4 2.2. Turimų 2006 finansinių metų asignavimų panaudojimas 4 2.3. Automatiniai perkėlimai iš 2005 į 2006 finansinius metus 5 2.4. Neautomatiniai perkėlimai iš 2005 m. 5 B. Išankstiniai mokėjimai 5 2.5. Išankstiniai mokėjimai valstybėms narėms 5 3. 2006 M. BIUDžETO VYKDYMAS 6 4. PASTABOS DėL BIUDžETO VYKDYMO 7 4.1. 1a išlaidų subkategorija 7 4.2. 1b išlaidų subkategorija 8 4.3. 1a išlaidų subkategorijos išlaidų suskirstymas pagal kategorijas 9 1 PRIEDAS. 2006 M. BIUDžETINė PROCEDūRA – EŽŪOGF GARANTIJų SKYRIUS 2 PRIEDAS. EŽŪOGF GARANTIJų SKYRIAUS BIUDžETO DALIS ES BIUDžETE 2002–2006 M. 3 PRIEDAS. 2006 M. BIUDžETO VYKDYMO ANALIZė 4 PRIEDAS. EŽŪOGF GS IšLAIDOS Iš 2006 M. BIUDžETO PAGAL STRAIPSNIUS IR VALSTYBES NARES 5 PRIEDAS. EŽŪOGF GARANTIJų SKYRIAUS IšLAIDų PASKIRSTYMO RAIDA 2002–2006 M. LAIKOTARPIU | Pastaba. Prie šios ataskaitos pridedamas išsamus Komisijos darbinis dokumentas. Visą šio darbinio dokumento tekstą (anglų kalba) ir pridedamas lenteles (anglų kalba) bus galima rasti Žemės ūkio GD tinklavietėje. | Biudžeto procedūra 2006 m. preliminarus biudžeto projektas 2005 m. balandžio mėn. Komisija priėmė ir biudžeto valdymo institucijai pateikė 2006 m. preliminarų biudžeto projektą. EŽŪOGF Garantijų skyriui siūlomi įsipareigojimų asignavimai iš viso sudarė 51 412,3 mln. EUR, t. y. 43 641,3 mln. EUR 1a išlaidų subkategorijai ir 7 771,0 mln. EUR 1b išlaidų subkategorijai, iš kurių mokėjimų asignavimai iš viso sudarė 7 711,3 mln. EUR dėl to, kad buvo įtraukta naujosioms valstybėms narėms skirta pereinamojo laikotarpio priemonė, kuri įgyvendinama diferencijuotųjų asignavimų pagrindu. 2006 m. biudžeto projektas 2006 m. biudžeto projektą Taryba priėmė 2005 m. liepos mėn. 1a išlaidų subkategorijos asignavimai sumažinti 150,0 mln. EUR, palyginti su preliminariu biudžeto projektu (PBP), o 1b išlaidų subkategorijos asignavimai liko tokie patys, kokie buvo PBP. 2006 m. taisomasis raštas 2005 m. spalio mėn. pabaigoje Komisija priėmė 2006 m. PBP taisomąjį raštą Nr. 2, kuriame nustatyti 1a išlaidų subkategorijos asignavimų reikalavimai, sudarantys 43 279,7 mln. EUR, t. y. 361,6 mln. EUR mažiau už atitinkamą sumą, nurodytą preliminariame biudžeto projekte. Pasiūlyti 1b išlaidų subkategorijos asignavimų reikalavimai nepasikeitė. 2006 m. biudžeto priėmimas 2005 m. gruodžio mėn. 2006 m. biudžetas priimtas pagal sumas, pasiūlytas taisomajame rašte Nr. 2. Todėl 1a išlaidų subkategorijos asignavimai sudarė 43 279,7 mln. EUR, o 1b išlaidų subkategorijos asignavimai – 7 771,0 mln. EUR. Išsamesnė informacija pateikta 1 priede. Taisomasis biudžetas BR 6/2006 2006 m. gruodžio mėn. Komisija, taikydama BR 6/2006, pasiūlė, o biudžeto valdymo institucija pritarė 2006 m. biudžeto įsipareigojimų asignavimų pakeitimui, panaikindama 1a išlaidų subkategorijai skirtą 860,0 mln. EUR sumą; taigi jai skirti asignavimai buvo 42 419,7 mln. EUR. Išsamiau, taisomajame biudžete asignavimai 05 02 skyriui (Intervencija žemės ūkio rinkose) sumažinami 360,0 mln. EUR ir asignavimai 05 03 skyriui (Tiesioginė pagalba) sumažinami 654,2 mln. EUR, o bendra asignavimų 05 07 skyriui (Žemės ūkio išlaidų auditas) suma padidinama 154,2 mln. EUR. Galutinio EŽŪOGF Garantijų skyriaus biudžeto dalis (įsipareigojimų asignavimai) bendrame 2002–2006 m. ES biudžete pateikta 2 priede. Pinigų pozicija ir asignavimų valdymas A. ASIGNAVIMų VALDYMAS Turimi 2006 finansinių metų asignavimai Galutiniai turimi EŽŪOGF Garantijų skyriaus asignavimai finansiniais metais sudaro 50 190 720 000 EUR. Biudžeto valdymo institucija patvirtino neautomatinį 43 400 000 EUR perkėlimą iš 2005 m. į 2006 m. Turimų 2006 finansinių metų asignavimų panaudojimas Biudžeto operacijos Toliau lentelėje pateikiami išsamūs 2006 m. biudžeto operacijų duomenys. EUR | 1. Turimi asignavimai: | – įprastieji asignavimai | 50 190 720 000,00 | – neautomatiniai perkėlimai | 43 400 000,00 | 2. Įsipareigojimai išsamiai: | – valstybių narių išlaidoms iš įprastųjų asignavimų padengti | 47 434 305 141,54 | – išlaidoms iš neautomatinių perkėlimų padengti | 43 400 000,00 | – tiesioginėms išmokoms | 291 500 128,65 | – valstybių narių išlaidoms padengti, KPFP ES-10 | 2 096 000 000,00 | ----------------------- | Iš viso įsipareigojimų | 49 865 205 270,19 | 3. Nuskaitytos sumos: | – valstybių narių išlaidoms iš įprastųjų asignavimų padengti | 47 434 305 141,54 | – išlaidoms iš neautomatinių perkėlimų padengti | 43 400 000,00 | – tiesioginėms išmokoms | 22 745 564,88 | – valstybių narių išlaidoms padengti, KPFP ES-10 | 500 956 905,00 | ----------------------- | Iš viso nuskaityta | 48 001 407 611,42 | 4. Automatiniai perkėlimai: | – valstybių narių išlaidoms padengti, KPFP ES-10 | 1 595 043 095,00 | – valstybių narių išlaidoms iš neautomatinių perkėlimų padengti | 0,00 | – tiesioginėms išmokoms | 268 754 563,77 | ----------------------- | Iš viso automatinių perkėlimų | 1 863 797 658,77 | 5. Neautomatiniai perkėlimai | 0,00 | 6. Nebegaliojantys asignavimai (= 1 – 2 – 5) | 368 914 729,81 | Automatiniai perkėlimai Automatiniai perkėlimai rodo įsipareigojimų ir nuskaitytų sumų skirtumą. Minėtais finansiniais metais – tai Komisijos įsipareigotus asignavimus atitinkanti 1 863,8 mln. EUR suma, iš kurios apmokamos Komisijos patirtos išlaidos ir iš kurios mokėjimai iki finansinių metų pabaigos nebuvo vykdomi. Automatiniai perkėlimai iš 2005 į 2006 finansinius metus Toliau lentelėje pateikiama bendra šių į 2006 m. perkeltų sumų panaudojimo apžvalga. EUR | 1. Perkeltieji įsipareigojimai: | – valstybių narių išlaidoms padengti, KPFP ES-10 | 1 614 735 317,00 | – tiesioginėms išmokoms | 242 096 606,20 | --------------------- | Iš viso įsipareigojimų | 1 856 831 923,20 | 2. Panaikinti perkeltieji įsipareigojimai: | – valstybių narių išlaidoms padengti | –– | – tiesioginėms išmokoms | (17 651 622,31) | --------------------- | Iš viso panaikintų įsipareigojimų | (17 651 622,31) | 3. Mokėjimai: | – valstybių narių išlaidoms padengti, KPFP ES-10 | 1 608 989 764,00 | – tiesioginėms išmokoms | 182 586 614,06 | --------------------- | Bendra nuskaityta suma | 1 791 576 378,06 | 4. Nebegaliojantys asignavimai (= 1 + 2 – 3): | – valstybių narių išlaidoms padengti | 0,00 | – tiesioginėms išmokoms | 41 858 369,83 | -------------------- | Iš viso panaikinta perkėlimų | 41 858 369,83 | 5. Automatiniai perkėlimai | – valstybių narių išlaidoms padengti, KPFP ES-10 | 5 745 553,00 | Neautomatiniai perkėlimai iš 2005 m. Pagal Finansinio reglamento (2002 m. birželio 25 d. Tarybos reglamentas (EB) Nr. 1605/2002) 9 ir 149 straipsnius Komisija nusprendė iš 2005 į 2006 finansinius metus į 05 04 01 05 punktą „Paankstintas ėjimas į pensiją. Nauja sistema“ perkelti bendrą 43,4 mln. EUR sumą. B. IšANKSTINIAI MOKėJIMAI Išankstiniai mokėjimai valstybėms narėms 2. 5.1. Mėnesiniai išankstiniai mokėjimai išlaidoms padengti 1999 m. gegužės 17 d. Tarybos reglamento (EB) Nr. 1258/1999 dėl bendrosios žemės ūkio politikos finansavimo[1] 7 straipsnyje nustatyta, kad „Komisija priima sprendimus dėl mėnesinių išankstinių mokėjimų išlaidoms, kurias padarė akredituotos mokėjimo agentūros, padengti“. Išankstiniai mokėjimai valstybėms narėms išmokami prasidėjus antram mėnesiui po mėnesio, kurį mokėjimo agentūra patiria išlaidas. Tiksliau, tai būtų ne išankstiniai mokėjimai, bet jau patirtų išlaidų kompensavimas. Žodžiu „išankstiniai“ pabrėžiamas negalutinis tų mokėjimų pobūdis – išankstiniai mokėjimai pervedami remiantis kas mėnesį pateikiamomis valstybių narių deklaracijomis[2]; kas mėnesį registruojamos išlaidos tikrinamos ir koreguojamos remiantis išsamia deklaracija[3]. Be to, galutiniais jie tampa tuomet, kai vėlesniais finansiniais metais atliekamas patikrinimas atsižvelgiant į sąskaitų patvirtinimo sprendimus. Nuo 2005 m. spalio 16 d. iki 2006 m. spalio 15 d. valstybių narių atliktiems mokėjimams taikoma išankstinių mokėjimų sistema. Kitus mokėjimus Komisija vykdo tiesioginių išmokų pavidalu pagal ribotą priemonių skaičių ir pagal pasidalijamąjį valdymą, kiek tai susiję su pereinamojo laikotarpio kaimo plėtros finansavimo priemone naujosioms valstybėms narėms (KPFP, ES-10). 2006 finansiniais metais pervesta bendra grynoji išankstinių mokėjimų suma sudarė 47 477 705 141,5 EUR. 2. 5.2. Sprendimai dėl 2006 m. išankstinių mokėjimų 2006 finansiniais metais Komisija priėmė dvylika sprendimų dėl mėnesinių išankstinių mokėjimų. Dėl papildomo išankstinio mokėjimo, kuriuo koreguojami visoms iš tų metų biudžeto nuskaitytinoms išlaidoms padengti skirti išankstiniai mokėjimai, sprendimas priimtas 2006 m. gruodžio mėn. 2006 m. biudžeto vykdymas Iš pradžių nustatyti EŽŪOGF Garantijų skyriaus kreditiniai asignavimai 2006 biudžetiniais metais sudarė 51 050,7 mln. EUR įsipareigojimų asignavimų. 43 279,7 mln. EUR suma skirta 1a išlaidų subkategorijos asignavimams, o likusioji suma (7 771,0 mln. EUR) – 1b išlaidų subkategorijos asignavimams. Iš 2005 m. į 2006 m. perkėlus maždaug 43,4 mln. EUR paankstinto ėjimo į pensiją schemai, kuri įtraukta į kaimo plėtros programas, bendra suma 2006 m. biudžete ir kaimo plėtrai skirta suma padidėjo iki 51 094,1 mln. ir 7 814,4 mln. EUR. 1 išlaidų kategorijos biudžeto vykdymas siekė 49 865,2 mln. EUR, t. y. maždaug 97,6 % pradinių kreditinių asignavimų, iš tos sumos išlaidos pagal 1a išlaidų subkategoriją sudarė 42 175,3 mln. EUR, o pagal 1b išlaidų subkategoriją – 7 689,9 mln. EUR įskaitant iš ankstesnių metų perkeltą sumą. Konkrečiai vykdant biudžetą pagal 1a išlaidų subkategoriją nepanaudota 1 104,4 mln. EUR. Siekdama sumažinti valstybių narių įnašus į Bendrijos biudžetą, Komisija, pasitelkusi taisomąjį biudžetą Nr. 6/2006, pasiūlė 860,0 mln. EUR suma sumažinti EŽŪOGF Garantijų skyriaus pradinius kreditinius asignavimus. Taip galutiniai turimi 1a išlaidų subkategorijos asignavimai sudarė 42 419,7 mln. EUR, taigi nepanaudotų lėšų sumažėjo iki 244,4 mln. EUR. 1b išlaidų subkategorijos asignavimai, palyginti su pradiniu biudžetu, nepasikeitė. Informacija apie 2006 m. biudžeto vykdymą, nurodant skirtumus tarp įvykdyto biudžeto ir į pradinį biudžetą bei į taisomąjį biudžetą Nr. 6/2006 įtrauktų asignavimų, pateikta 3 priede. Išlaidos, patirtos kiekvienos valstybės narės pagal kiekvieną priemonę, pateiktos 4 priede. Pastabos dėl biudžeto vykdymo 2006 metais žemės ūkio sektoriui buvo būdinga tai, kad augalų derlius buvo mažesnis ir pagaminta mažiau gyvūninės kilmės produktų – tai lėmė labai palankias gyvūninės kilmės produktų kainas ir didesnes augalų produkcijos kainas. Šie pokyčiai žemės ūkio rinkose bei kiti veiksniai turėjo įtakos EŽŪOGF Garantijų skyriaus išlaidų dydžiui tam tikrose biudžeto srityse ir dėl to daug jam skirtų kreditinių asignavimų nepanaudota. 1a išlaidų subkategorija Nepakankamai panaudoti tiek biudžeto asignavimai intervencijai žemės ūkio rinkose (išskyrus cukraus ir pieno sektorius), tiek tiesioginei pagalbai. 3 priedo lentelėje pateikiami duomenys apie įvairių biudžeto straipsnių vykdymą. Toliau glaustai pateikiamos tam tikrų biudžeto straipsnių vykdymo, palyginti su pradiniais biudžeto asignavimais, struktūrą lėmusios pagrindinės priežastys. Javai Šiame sektoriuje asignavimai panaudoti nepakankamai dėl dviejų priežasčių: mažesnio javų, laikytų viešuosiuose sandėliuose, kiekio, nes bendras 2005–2006 m. derlius ES-25 buvo mažesnis, bei mažesnių išlaidų eksporto grąžinamosioms išmokoms nuo 2006 m. pavasario padidėjus pasaulinėms javų kainoms. Grąžinamosios išmokos už I priede neįrašytus produktus Šiame sektoriuje asignavimai panaudoti nepakankamai tiek dėl bendro eksporto grąžinamųjų išmokų dydžio sumažėjimo, tiek dėl eksportuojamo perdirbtų žemės ūkio produktų kiekio sumažėjimo. Cukrus Šiam sektoriui skirti asignavimai viršyti išskirtinai dėl to, kad laisvai parduodamo cukraus, eksportuoto gaunant grąžinamąsias išmokas, kiekis buvo žymiai didesnis už numatytą 2006 m. biudžete. Vaisiai ir daržovės Šiame sektoriuje asignavimai panaudoti nepakankamai dėl to, kad valstybių narių patirtos išlaidos buvo mažesnės – mažesnės buvo tiek gamintojų organizacijų veiklos išlaidos dėl to, kad patvirtintose gamintojų organizacijų programose numatytas padidėjimas neįvyko, tiek pomidorų perdirbimui skirta pagalba dėl to, kad mažesnis pomidorų kiekis atitiko šios pagalbos reikalavimus. Pienas ir pieno produktai Šiam sektoriui skirti asignavimai viršyti dėl to, kad valstybėms narėms pakeistas pieno mokesčio mokėjimo laikas – 2005–2006 m. kvotos metų mokestį jos sumokės 2007 biudžetiniais metais, o ne 2006 biudžetiniais metais, kaip buvo numatoma priimant 2006 m. biudžetą. Iki 2005 m. biudžeto sudarymo pieno mokesčio mokėjimai sudarydavo biudžeto pajamas – dėl jų sumažėdavo atitinkamos išlaidos pieno sektoriui. Todėl pakeitus mokėjimų laiką atitinkamos išlaidos pienui ir pieno produktams padidėjo, dėl to 2006 m. biudžeto asignavimai viršyti. Galvijiena Šiame sektoriuje asignavimai panaudoti nepakankamai dėl mažesnio eksportuotos mėsos ir gyvų gyvulių kiekio bei dėl mažesnio gyvulių, kuriems taikyta išskirtinė rinkos paramos programa, skaičiaus. Atsieta tiesioginė pagalba Šiame sektoriuje asignavimai panaudoti nepakankamai daugiausia dėl bendrosios išmokos schemos, kai kelios valstybės narės, kurioms kilo administracinių sunkumų nustatant teises į išmokas bei panaikinant ir mokant pagalbą, nepanaudojo viso joms skirto biudžeto paketo. Kita tiesioginė pagalba 2006 m. biudžeto asignavimai panaudoti nepakankamai daugiausia dėl šių priežasčių: asignavimai priemokoms už tabaką – dėl to, kad tabako gamyba, palyginti su 2006 m. biudžete numatytu kiekiu, sumažėjo, o asignavimai kompensacinei pagalbai už bananus – dėl to, kad dėl palankių rinkos sąlygų rinkos kainos padidėjo, todėl kompensacinė pagalba sumažėjo. Žemės ūkio išlaidų auditas Šiame sektoriuje asignavimai panaudoti nepakankamai dėl to, kad iš valstybių narių susigrąžintos sumos (tiek iš apskaitos, tiek iš atitikties patikrinimo procedūrų) buvo mažesnės. Taip susigrąžintos sumos sudaro biudžeto įplaukas – dėl jų mažėja bendros biudžeto išlaidos. 1b išlaidų subkategorija 4.2.1. Kaimo plėtra (ES-15) EŽŪOGF Garantijų skyrius 1b išlaidų subkategorijos asignavimų pagrindu iš dalies finansuoja ES-15 skirtas 89 kaimo plėtros programas, priimtas 2000–2006 m. laikotarpiui (Reglamentas (EB) Nr. 1257/1999). 2006 m. biudžete šioms programoms skirta 5 020,0 mln. EUR suma padidinta 655,0 mln. EUR privalomojo moduliavimo suma ir iš 2005 m. į 2006 m. perkelta 43,4 mln. EUR suma. Faktinės šių 89 programų išlaidos buvo 5 623,3 mln. EUR, arba 98,3 % šių asignavimų. Šie asignavimai iki galo nepanaudoti daugiausia miškų ūkio ir agrarinės aplinkosaugos priemonių atžvilgiu. 4.2.2. Pereinamojo laikotarpio priemonė naujųjų valstybių narių kaimo plėtrai finansuoti Pagal šią priemonę, kuri vykdoma diferencijuotųjų asignavimų pagrindu, EŽŪOGF Garantijų skyrius iš dalies finansuoja (Reglamentas (EB) Nr. 1257/1999) 2004 m. priimtas kaimo plėtros programas, skirtas 10-čiai naujųjų valstybių narių 2004–2006 m. laikotarpiu. Visos biudžete numatytos sumos paskirtos, o išmokėta 2 115,7 mln. EUR, t. y. 79,5 mln. EUR daugiau, palyginti su 2006 m. biudžeto mokėjimų asignavimais. 1a išlaidų subkategorijos išlaidų suskirstymas pagal kategorijas EŽŪOGF Garantijų skyriaus išlaidas pagal 1a išlaidų subkategoriją galima suskirstyti į toliau nurodytas pagrindines kategorijas. Toliau nurodytos išlaidos pagal kiekvieną kategoriją ir pateikta procentinė tų išlaidų dalis visose EŽŪOGF Garantijų skyriaus išlaidose. 4.3.1 Eksporto grąžinamosios išmokos Išlaidos eksporto grąžinamosioms išmokoms sudarė 2 493,6 mln. EUR, t. y. 5,0 % visų išlaidų. 4.3.2 Tiesioginė pagalba Išlaidos pagal šią kategoriją sudarė 34 051,3 mln. EUR, t. y. 68,3 % visų išlaidų. Tiesiogine pagalba laikomos išlaidos yra apibrėžtos 2003 m. rugsėjo 29 d. Tarybos reglamente (EB) Nr. 1782/2003 (OL L 270, p. 1). 4.3.3 Sandėliavimas Išlaidos sandėliavimui sudarė 756,9 mln. EUR, t. y. 1,5 % visų išlaidų. Su šiomis išlaidomis daugiausia susiję javai, cukrus, vynas ir pieno produktai. 4.3.4 Kita Kitos intervencinės išlaidos sudarė 4 873,4 mln. EUR, t. y. 9,8 % visų metinių išlaidų. Išlaidos pagal šią kategoriją nepriklauso pirmiau minėtoms kategorijoms. Šio išlaidų suskirstymo pokyčiai 2002–2006 m. pateikti 5 priede. [pic] [pic] [pic] [pic] [pic] [1] OL L 160, 1999 6 26, p. 103. [2] Informaciją apie tuos mokėjimus valstybės narės perduoda faksu iki kiekvieno mėnesio 10 d. [3] Valstybės narės, naudodamosi 104 lentele, išsamią deklaraciją siunčia kas mėnesį.